VK: Inset oor 'progressiewe' Moslem-vroue verwyder na gas se hatergeskiedenis opduik – praag.co.za
VK: Inset oor 'progressiewe' Moslem-vroue verwyder na gas se hatergeskiedenis opduik
Die Verenigde Koninkryk se openbare uitsaaier Channel4 News het 'n program aangebied deur verslaggewer Assed Baig waarin Moslemvroue "terugveg deur stereotipes te verwerp". Die inset het Nadia Chan geprys, wat ook ekstremistiese menings huldig.
Die verlinkse Channel4 het die kort dokumentêr aangebied waarin 'n vrou met 'n geskiedenis van gewelddadige, rassistiese en godsdienstige ekstremistiese retoriek aanlyn as voorbeeld van 'n Moslem-rolmodel deelgeneem het. Die vrou het haarself in die verslag voorgestel deur te sê: "My naam is Nadia Chan en ek het 'n meestersgraad in Regte. Ek beskryf myself as 'n anti-koloniale Islamiet."
Kykers wat na Chan se aanlyngeskiedenis gekyk het ná die uitsending verlede Donderdag, het 'n Twitter-rekening gevul met rassistiese aanmerkings teen wittes en gemengde-rasse, en ondersteuning vir terrorisme ontdek.
Channel4 het intussen die verslag en video van sy webwerf verwyder asook twiets wat die program adverteer. 'n Woordvoerder het gesê: "Verlede Donderdag, het Channel 4 News 'n verslag uitgesaai kyk na die rol van Moslem vroue in die Britse samelewing. Na aanleiding van aanhitsende kommentaar wat aanlyn gemaak is deur een van die vroue wat in die vooraf-opgeneemde onderhoud verskyn het, het ons besluit om die stuk te verwyder terwyl ons verder ondersoek instel."
Maar terwyl hulle nog "ondersoek instel" het sosiale media-gebruikers dit alreeds gedoen.
Chan beskryf die Iere as "parasiete" en vra vir gewelddadige militansie teen die Britse regering en blankes. Sy het ook Moslems aangemoedig om "gewapende verset van die Islamitiese Jihad" te ondersteun op die Islamitiese staats-TV.
Chan se tweets wissel van openlike vyandigheid jeens blankes, rassistiese aanhalings deur Robert Mugabe, en oproepe tot geweld teen die polisie. "Die enigste wit man wat jy kan vertrou, is 'n dooie witman," het sy geskryf, en Mugabe aangehaal.
"Ons benodig harde militantes, hulle [wittes] probeer ons doodmaak en hulle word dapperder. Hierdie stinkerds ["honkies" 'n rassistiese term] sal meer doodmaak, tensy hulle gestop word," het sy geskryf. Sy beskryf witmense as "parasiete" en "grotmense" in verskeie twiets, omdat sy blykbaar glo dat die Europeërs die uitvinding van seep van Moslems ontvang het. "Eintlik Moslems (90 persent Pakistan is Moslem) was hulself 5 keer per dag, in teenstelling met julle vieslike wit grot parasiete, het moslims vir jou seep gebring onthou."
Sy het haar afkeer uitgespreek vir gemengde-ras-mense met een Europese ouer met opmerkings soos "[jou] mamma is wit ew [walglik] lol," en "My meegevoel met julle witmense, maar hou altyd PAKISTANIS uit jou m*****f*****. 'Moenie jou bek rek nie!'"
Channel4 het vinnig die twiet uitgevee na die 6-minute dokumentêr wat verontwaardiging van die publiek uitgelok het.
Die verslaggewer Assig Baig, wat Chan uitgenooi het, was vroeër berispe omdat hy Moslems as "Uncle Toms" uitgeskel het vir die bywoning van onthale wat deur die Britse regering gereël word. Die ondersoekende joernalis Baig het matige Moslems aangeval met rasse-beledigings, insluitend "huismoslems", en selfs beweer dat Britse Moslems wat sulke Islamitiese geleenthede bygewoon het, te gehoorsaam is aan blankes.
Baig het ook Britse soldate aangeval. "Hulle is nie my seuns of 'ons' seuns nie … Sedert wanneer het ons begin om betaalde soldate te prys, met Kevlar-beskerming, lugondersteuning, swaar masjiengewere, gepantserde voertuie en tenks as helde?"
Die Britse regering het kommer uitgespreek oor "haatspraak" van konserwatiewes, maar die Britse openbarediens-uitsaaier was duidelik nie bekommerd oor Chan se uitnodiging nie. En nog belangriker, waarom word sy nie van haatmisdade aangekla nie?
Skrywer praagGepubliseer op 5 September 2017 6 September 2017 Kategorieë Internasionale nuus, NuusSleutelwoord Channel4, islam, jihad